MTI ออกสินค้าประกันภัย Shopping Online “F เก่ง” คุ้มครองเสี่ยงยุคดิจิทัล
MTI ออกผลิตภัณฑ์ประกันภัย Shopping Online “F เก่ง” คุ้มครองธุรกรรมออนไลน์ ครอบคลุมทั้งผู้ซื้อและผู้ขาย ให้คุณชอปปิ้งได้อย่างสบายใจ
MTI ออกผลิตภัณฑ์ประกันภัย Shopping Online “F เก่ง” คุ้มครองธุรกรรมออนไลน์ ครอบคลุมทั้งผู้ซื้อและผู้ขาย ให้คุณชอปปิ้งได้อย่างสบายใจ
3 มี.ค. 2566

นางนวลพรรณ ล่ำซำ กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน) หรือ MTI กล่าวว่า นวัตกรรมและเทคโนโลยีในยุคปัจจุบัน มีวิวัฒนาการที่ล้ำหน้าอย่างมาก มีแพลตฟอร์มใหม่ต่างๆ เกิดขึ้นมากมาย เพื่อตอบรับเทรนด์ของผู้บริโภคในยุคดิจิทัลที่หันมาเลือกซื้อและขายสินค้าผ่านช่องทางออนไลน์ ขณะเดียวกัน การถูกโจรกรรมเงินออนไลน์ก็มีเพิ่มมากขึ้น ซึ่งเมืองไทยประกันภัย จึงคิดค้นและออกแบบผลิตภัณฑ์ประกันภัย Shopping Online “F เก่ง” ให้ความคุ้มครองธุรกรรมออนไลน์ครอบคลุมทั้งผู้ซื้อและผู้ขาย ให้คุณชอปปิ้งได้อย่างสบายใจ
สำหรับประกันภัย Shopping Online F เก่ง คุ้มครอง นัก Shopping Online ราคาจิ๋ว คุ้มครองแจ๋ว ครบทั้งผู้ซื้อและผู้ขาย จบในกรมธรรม์เดียว คุ้มครองหมดห่วงเรื่องเงินหายจากการถูกโจรกรรมเงินจากบัตรและบัญชี หรือกระเป๋าเงินออนไลน์ (e-Wallet) ผ่านช่องทางออนไลน์ สูงสุด 150,000 บาท ซื้อสินค้าแต่ไม่ได้ของ ของไม่ครบ ของเสียหาย คุ้มครองวงเงิน สูงสุด 20,000 บาท ฟ้องร้องมีเงินจ่ายในการดำเนินคดีทางกฎหมายเมื่อถูกขโมยข้อมูลส่วนบุคคล สูงสุด 150,000 บาท คุ้มครองการโดนดูหมิ่นหรือหมิ่นประมาททางอิเล็กทรอนิกส์ (Cyber Bullying) สูงสุด 10,000 บาท
ทั้งนี้ เงื่อนไขเป็นไปตามที่บริษัทฯ กำหนด ลูกค้าควรทำความเข้าใจในรายละเอียดความคุ้มครองและเงื่อนไขก่อนตัดสินใจซื้อประกันภัยทุกครั้ง สนใจแผนคลิกที่  https://www.muangthaiinsurance.com/en/product/detail/73